

JAJE KOJE NIJE ZNALO KOJU BOJU VOLI

Približavao se Uskrs. Jaje Egi bilo je tužno. Puno se toga pripremalo: košarice, čokoladni zečići, a hrpa jaja željno je čekalo bojanje. Svako je jaje odabralo svoju boju, svoj novi izgled za Uskršnju košaricu. Svi, bas svi osim Egija. On se nije mogao odlučiti u koju boju obojati svoju ljusku. Došao je i dan bojanja - farbanje jaja, a on još uvijek razmišlja u... u koju boju bi se obojao. Pred njim su bile izložene sve boje: crvena, žuta, plava, zelena i narančasta. Egi se ni tad nije mogao odlučiti u koju boju se obojati. Razgledao je sve boje i tiho u sebi rekao :"Ova plava boja zaista je lijepa i podsjeća me na boju neba." Uzeo je četkicu i obojao se u nekoliko plavih točkica. Zatim je ugledao crvenu boju, koja je bila sjajna i crvena kao jabuka sa bakinog ormara. Uzeo je četkicu i obojao se u nekoliko crvenih točkica. Onda je ugledao žutu boju, sjajnu i zlatnu kao sunce. Uzeo je četkicu i obojao se u nekoliko žutih crta. Sada je jaje Egi bilo lijepo obojano. Zadovoljan svojim izgledom pjevao je sam sebi:" Koju boju još, koju boju još..?!"
Ugledao je narančastu boju. Bila je svijetla i vesela poput bundeve u kojoj se pali svijeća za jesenju svečanost. Tako se jaje Egi zabavljalo bojanjem svoje ljuske. Pogledao se u ogledalo i reklo: "Evo i ja sam odabrao boje koje volim. I ja sam spreman za Uskrs>"
Uzeo je još i cvjetni šešir, stavio ga na glavu i pjevao: "Baš sam lijep, baš sam lijep!"
I stvarno je jaje Egi bilo najljepše Uskršnje jaje.


Prijedlog  aktivnosti:
Nakon pročitane priče možete razgovarati s djetetom o njegovom doživljaju priče te provjeriti koliko je zapamtilo detalja (ime jaja, koje se boje spominju, koje boje je Egi izabrao…)
Zatim ponudite djetetu papir, tempere, drvene bojice ili flomasteei kako bi ono nacrtalo odnosno naslikalo svoje jaje Egija.

[bookmark: _GoBack]U sljedećem dokumentu na našoj web stranici možete pronaći razne načine kako obojati jaja, naravno uz pomoć svoje djece.











